18.7.2022 г.
BG
Официален вестник на Европейския съюз
C 275/93
природозащитна стойност.
Трябва да се обърне специално внимание на каучука, царевицата, бананите, захарната тръстика и всички видове месо от животни, хранени със соя (като свинско и птиче месо).
ЕИСК настоятелно призовава за инвентаризация на дървесната маса на равнището на ЕС.
Този проблем следва да бъде решен в близко бъдеще.
Основните определения в рамките на настоящия регламент (например „несвързано с обезлесяване“ или „влошаване на състоянието на горите“) следва да бъдат в съответствие с определенията на ФАО.
Адаптираните определения или определения, които само отчасти се основават на определенията на ФАО, създават само възможност за тълкуване и по този начин биха могли да създадат правна несигурност за икономическите оператори. 4.3.
Прилагането на регламента ще бъде в правомощията на компетентните органи на държавите членки.
Следователно ефикасността на предложеното законодателство зависи от това какъв приоритет му се приписва и от оперативния капацитет на публичните органи във всяка държава членка.
Основен приоритет трябва да бъде да се гарантира, че са осигурени необходимите средства и че във всички държави членки са въведени системи.
Важни са специалните инвестиции в ИТ инфраструктура, човешки ресурси и по-голям оперативен капацитет за публичните органи във всяка държава членка за ефективен и адекватен мониторинг, референтни показатели и оценка на риска.
В това отношение следва да се използва изкуствен интелект.
Субектите, за които се прилага регламентът, следва да въведат прозрачна система за мониторинг (включително публикуване на докладите за надлежна проверка във форма, която не компрометира поверителната търговска информация).
Крайната дата трябва да бъде минала дата, за да се избегне насърчаването на по-нататъшното обезлесяване. 4.4.
Регламентът е съсредоточен върху обезлесяването и влошаването на състоянието на горите във връзка с производството и потреблението в Европа на подбрани стоки и продукти.
В него обаче не се разглеждат други важни социални и екологични въпроси, свързани с производството на обхванатите продукти.
По-специално избраният подход към защитата на правата на човека се основава изключително на законодателството, приложимо съгласно националните правни уредби.
Има големи пропуски по отношение на защитата на поземлените права на коренното население и местните общности и други международни стандарти в областта на правата на човека.
Комитетът насърчава Комисията да обмисли допълването на предложението си с насоки за извършване на надлежна проверка и оценки на риска във връзка с веригите на доставки във всеки стоков сектор.
Насоките следва да включват потенциални източници на информация, които съответните отговорни оператори биха могли да ползват за справка, като схеми за сертифициране, които отговарят на определени минимални стандарти.
Целта следва да бъде да се създаде съгласувана схема за отговорни вериги на доставки без обезлесяване, като се използва за основа важната работа, която вече е извършена в рамките на редица съществуващи схеми за сертифициране. 4.5.
Не по-късно от пет години след влизането в сила на регламента Комисията ще извърши оценка на въздействието върху земеделските стопани, по-конкретно малките стопанства, коренното население и местните общности, както и на евентуалната нужда от допълнително подпомагане.
В предложението се предвижда и оценка на необходимостта и осъществимостта на допълнителни инструменти за улесняване на търговията в подкрепа на постигането на целите на регламента чрез признаване на схемите за сертифициране.
Комитетът обаче счита, че сертифицирането и въздействието върху земеделските стопани, включително малките стопанства и местните общности, имат решаваща роля за очакваното и непредвиденото функциониране и въздействие на предложения регламент.
Те трябва да бъдат обхванати от предварителни оценки, като заключенията в резултат на тези оценки трябва да бъдат включени в регламента преди неговото влизане в сила. 4.6.
Изключенията за МСП и опростената надлежна проверка съгласно системата за определяне на референтни показатели по държави не следва да създават „вратички“, които биха могли да доведат до неефективност на регламента.
Същевременно регламентът не бива да поражда ненужна административна тежест и разходи.
Публична рейтингова агенция на ЕС (3) за правата на човека и екологичните права в стопански контекст може да помогне на МСП да изпълняват своите задължения.
Комисията следва внимателно да оцени дали предложените разпоредби за географска локализация до отделни парцели и задълженията за доказване в държави с нисък риск са пропорционални или необходими.
Някои изисквания не само биха довели до конфликти в ЕС, свързани с принципа на субсидиарност на държавите членки, но преди всичко биха наложили непропорционална тежест на малките производители, които осъществяват значителен дял от доставките в ЕС.
От съображения за прозрачност трябва да бъдат оповестени публично точните критерии за класифициране.
Малките собственици на гори в ЕС и извън него трябва да бъдат подпомогнати, за да подобрят устойчивото управление на горите, да имат достъп до устойчиво финансиране и да предлагат устойчиви горски продукти. 4.7.
В членове 22 и 24 са включени разпоредби за оттегляне от пазара и възможно унищожаване на стоки и продукти, които не отговарят на изискванията на регламента.
В повечето случаи това би било в противоречие с други важни принципи и цели на политиката на ЕС, включително относно предотвратяването на изхвърлянето на храна.
Поради това ЕИСК препоръчва на Комисията да преразгледа тези разпоредби, за да се избегне унищожаването на ценни ресурси.
Съгласно проекта на регламент (член 3) на пазара не може да бъде пускан дървен материал от законно (разрешено) изсичане на гори с цел създаване на земеделска земя.
Би било целесъобразно да се поясни, че дървеният материал от някои разрешени процеси
(3)
Вж. параграф 1.15 от становището по собствена инициатива на ЕИСК относно „Обвързващ договор на ООН за предприятията и правата на човека“ (ОВ C, C/97, 24.3.2020 г., стр. 9).